**H O T Ă R Â R E A NR. 26**

**din 28 februarie 2017**

**privind aprobarea**  **modificării Hotărârii Consiliului Local al Municipiului Dej Nr. 156 din data de 7 decembrie 2016 privind aprobarea indicatorilor tehnico-economici și finanțarea de la bugetul local, ca urmare a modificării cotei TVA la 19% pentru proiectul "Reabilitarea, extinderea și dotarea grădiniței cu program prelungit Arlechino, municipiul Dej"**

**Consiliul local al Municipiului Dej,** întrunit în **ședința ordinară**  din data 28 februarie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 3.870 din data de 21 februarie 2017 al Biroului Programe si Adresa Nr. 13815/15.02.2017 a MDRAPFE.

În temeiul prevederilor Hotărârii Guvernului Nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

Prevederile Ordonanței de Urgență a Guvernului Nr. 28/2013 pentru aprobarea Programului naţional de dezvoltare locală;

Ordinul Ministrului Dezvoltării regionale şi administraţiei publice Nr. 1851/2013 – republicat, privind aprobarea Normelor metodologice pentru punerea în aplicare a prevederilor Ordonanţei de Urgenţă a Guvernului Nr. 28/2013 pentru aprobarea Programului naţional de dezvoltare locală

Solicitarea n Nr. 13815/15.02.2017 a MDRAPFE de modificare a Hotărârii Consiliului Local al Municipiului Dej Nr. 156 din data de 7 decembrie 2016, cu privire la actualizarea valorii de cofinanțare a proiectului, ca urmare a scăderii cotei TVA la 19%, proiect avizat favorabil în ședința de lucru a Comisiei economice din data de 28 februarie 2017;

În temeiul prevederilor art. 36, alin. (4), lit.”d”, ”e”, art. 45, alin. (2) , lit.”a” şi ale art. 115, alin. (1), lit. ”b” din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** proiectul **"Reabilitarea, extinderea și dotarea grădiniței cu program prelungit Arlechino, Municipiul Dej"** în vederea finanțării acestuia în cadrul Programului Național de Dezvoltare Locală al Ministerului Dezvoltării Regionale și Administrației Publice.

**Art. 2. Aprobă** Documentaţia tehnică şi indicatorii tehnico-economici aferenţi proiectului "Reabilitarea, extinderea și dotarea grădiniței cu program prelungit Arlechino, municipiul Dej" a cărui  **valoare totală este de 2.807.015 lei (inclusiv TVA).**

**Art. 3. Aprobă** alocarea de la bugetul local al Municipiului Dej  **a sumei de 150.390 lei (inclusiv TVA)** reprezentând cheltuielile neeligibile necesare cofinanțării proiectului **"Reabilitarea, extinderea și dotarea grădiniței cu program prelungit Arlechino, Municipiul Dej".**

**Art. 4.** Sumele reprezentând cheltuieli conexe ce pot apărea pe durata implementării proiectului **"Reabilitarea, extinderea și dotarea grădiniței cu program prelungit Arlechino, Municipiul Dej",** pentru implementarea proiectului în condiții optime, se vor asigura din bugetul local al Municipiului Dej.

**Art. 5.** Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor.

**Art. 6** Se împuternicește Primarul Municipiului Dej, Morar Costan, să semneze toate actele necesare şi contractul de finanţare în numele Municipiului Dej.

**Art. 7.** Prezenta hotărâre se va comunica de către Secretarul Municipiului Dej în vederea ducerii sale la îndeplinire Primarului Municipiului Dej, Biroului Programe Dezvoltare, Direcţiei Economică, Direcției Tehnice şi Serviciului Juridic din cadrul Primăriei municipiului Dej.

**Art. 8.** Prezenta hotărâre va fi adusă la cunoştinţa publică prin afişare la sediul Consiliului Local Dej şi publicare pe site-ul propriu Primăriei Municipiului Dej.

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi -**

**Nr. voturi pentru -**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**